open-index/open-wikipedia-markdown huggingface dataset:
Tolvtakters blues

**Tolvtakters blues** er en betegnelse på en bestemt harmonisering/besifring innenfor blues-sjangeren.

Tolvtakters blues er den enkleste og mest elementære bluesform som finnes, og mønsteret benyttes også i sjangre som rhythm and blues og rock. I musikkopplæring er denne besifringsformen et basis for harmoniforståelse for mange musikksjangre fra jazz til heavy metal.

## Hovedmønster

Mønsteret består av 3 hovedakkorder; tonika, subdominant og dominant. Et tema ser da slik ut:
 

 

## Ulike varianter

Det finnes mange varianter til det opprinnelige mønsteret. Som regel kompletteres akkordene med liten septim, særlig gjelder dette subdominant-akkorden. Det er også vanlig å gjøre den siste takten til en dominant akkord som en overgang til neste repetisjon. Det finnes også en spesiell variant der det benyttes moll-akkorder som er mer utbredt innenfor jazz-sjangeren. Jazzmusikere bruker normalt også mer sammensatte akkorder og ledetoner i varianter av tolvtakters blues.

## Lyrikk

Det finnes mange forskjellige måter å disponere lyrikk med enderim og bokstavrim i tolvtakters blues. En utbredt form er å repetere teksten i de fire første taktene og avslutte med en ny setning i de fire siste setningene som danner enderim med den første setningen. Det er også vanlig å disponere en låt slik at hvert vers består av en eller to repetisjoner av de tolv taktene, og refrenget består av en repetisjon.

## Eksempler

Eksempler på låter der mønsteret fra tolvtakters blues benyttes er:
* Hound Dog med Elvis Presley
* Johnny B. Goode med Chuck Berry
* Hovedtema fra Batman-filmen
* Haba Haba med Lillebjørn Nilsen

## Referanser


## Eksterne lenker

*12 Bar Blues and Variations (engelsk)
Pyhäjärvi (Nyland)

**Pyhäjärvi** er en tidligere kommune i landskapet Nyland i Finland. Kommunen var enspråklig finsk. Pyhäjärvi hadde  innbyggere i 1963.

Den 1. januar 1969 ble Pyhäjärvi slått sammen med Högfors kommune.

## Referanser
Rotherfield

**Rotherfield** er en landsby og et verdslig sogn i distriktet Rother i grevskapet East Sussex i England. Det er et av de største sogn i East Sussex. Det er tre landsbyer i sognet; Rotherfield, Mark Cross og Eridge. Elven Rother drenerer det meste av området og har utløp til Den engelske kanal ved landsbyen Rye Harbour (som er lokalisert 3,2 km fra byen Rye). Elven har sin kilde på sørsiden av den høyden hvor landsbyen Rotherfield står på. I henhold til folketellingen i 2012 har landsbyen og ikke minst *med* sognet en befolkning på 9041 innbyggere.

## Etymologi
Tilsynelatende er det elven Rother som har gitt navn til landsbyen Rotherfield, men elvens navn er relativt nytt og det var tidligere kjent som «Limen». Isteden er det antatt at navnet Rotherfield er avledet fra angelsaksiske *redrefeld* i betydningen «krøtterland», skjønt det har også vært spekulert at det kan ha sin opprinnelse i angelsaksiske *Hrytheranfelda*, da i betydningen «Hrothers mark/åker».

## Referanser


## Eksterne lenker

* Rotherfield Parish Council
Frankrike under Vinter-OL 2002

**Frankrike under Vinter-OL 2002**. 114 sportsutøvere fra Frankrike deltok i femten grener under Vinter-OL 2002 i Salt Lake City i USA. Alpinisten Carole Montillet var Frankrikes flaggbærer under åpningsseremonien. Frankrike kom på sjetteplass på den uoffisielle medaljestatistikken med fire gull-, fem sølv- og to bronsemedaljer.  
 
## Medaljer

 
## Medaljevinnerne

## Eksterne lenker
* Resultater og profilside  på sports-reference.com
Islands herrelandslag i ishockey

**Islands herrelandslag i ishockey** representerer Island i ishockey for herrer. Landet er ranket som nummer 38 på IIHFs verdensranking. I 2008 deltok laget i VMs divisjon 2.

Den første landskampen ble spilt i april 1999, der Island tapte 0-11 mot Israel i Ishockey-VM 1999 i Krugersdorp. Dagen etter tapte de 0-14 mot Belgia. Island ble dermed desidert sist i sin gruppe, og kom derfor til plasseringskamper. Av alle kampene i D-VM 1999 vant Island én kamp; mot Tyrkia, men laget ble likevel sist i sitt første VM.

I VM 2008 i Australia, ble Island nr. 5 i gruppe B i VMs divisjon 2, og de sikret dermed plassen i denne divisjonen, foran New Zealand som kom på 6.-plass. De vant mot nettopp New Zealand 6-3, i tillegg til poenget de fikk mot Kina, etter ekstraomganger.

Island har enda ikke kvalifisert seg til OL, og heller ingen medaljer i noe mesterskap. Island er et lite ishockeyland med ca. 100 aktive spillere på herresiden. Man har bare 3 ishaller, mot for eksempel Canadas 451 eller Sveriges 320 haller.

Island har vært medlem i IIHF siden 1992.

## Verdensmesterskap
* 1999: Nr. 9 i D-VM
* 2000: Nr. 5 i D-VM
* 2001: Nr. 5 i Divisjon II, Gruppe A
* 2002: Nr. 5 i Divisjon II, Gruppe A
* 2003: Nr. 6 i Divisjon II, Gruppe B
* 2004: Nr. 1 i Divisjon III
* 2005: Nr. 6 i Divisjon II, Gruppe B 
* 2006: Nr. 1 i Divisjon III
* 2007: Nr. 4 i Divisjon II, Gruppe B
* 2008: Nr. 5 i Divisjon II, Gruppe B

## Lagoppstilling i VM 2008

## Se også
* Islandsmot Meistaraflokks

## Referanser


## Eksterne lenker
* Islands ishockeyforbund
Vuolijoki

**Vuolijoki** er en tidligere kommune i landskapet Kajanaland i Finland. Vuolijoki hadde  innbyggere i 2001. Kommunen var finskspråklig.

Den 1. januar 2007 ble Vuolijoki slått sammen med Kajana bykommune.

Fra gammelt av er det blitt utvunnet jernmalm i Vuolijoki, og fortsatt er metallindustri en viktig næringsgren på stedet.

## Referanser
Mona Holm

**Mona Christine Holm** (født 1983) er en norsk tidligere friidrettsutøver som representerte IK Tjalve. Hun er fra Kolvereid. 

## Karriere
### Nasjonalt
Holm har ni NM-titler i sleggekast på rad fra 2004 til 2012, samt fire sølv fra 2002, 2003, 2014 og 2016. Hennes personlige rekord i øvelsen satt i Byrkjelo 13. august 2011 med 70,43 meter var norsk rekord til 2019. Resultatet gav Holm hennes andre kongepokal, den første fikk hun i 2007. Hun er også en habil diskoskaster, og har to NM-bronser i denne grenen; i 2004 og 2010. Treneren Einar Brynemo stod for den tekniske veiledningen av Holm i store deler av karrieren hennes.

### Internasjonalt
Hun deltok i sitt første VM som junior, ved Junior-VM i friidrett 2002 på Jamaica. Her ble hun slått ut i kvalifiseringen. Har også deltatt i Junior-EM Italia 2001, samt U23 EM Polen 2003 og 2005. 

Hun representerte Norge i EM i friidrett 2006 Göteborg, VM i friidrett 2007 Osaka, EM i friidrett 2010 Barcelona, VM i friidrett 2011 Sør-Korea og EM i friidrett 2012 Helsingfors, men klarte ikke å kvalifisere seg til finalen i noen av disse mesterskapene.

## Holms norske rekorder

## Personlige rekorder

## Medaljer i norske mesterskap

## Referanser




## Eksterne lenker
* 
* Mona Holm Solberg - tjalve.no
Friedrich Wöhler

**Friedrich Wöhler** (1800–1882) var en tysk kjemiker, best kjent for sin syntese av urea (urinstoff) i 1828. Detta var det første organiske stoffet som ble laget syntetitisk fra helt ikke-organiske utgangsstoff. Dette ledet til at man gikk bort fra teorien om at en særlig "livskraft" ("vitalitetsprinsippet") behøvdes for å skape karbonforbindelser. Wöhler var også først til å isolere mange av grunnstoffene.

Wöhler ble født i Eschersheim, i dag et distrikt i Frankfurt am Main. I 1823 avsluttet Wöhler sine medisinstudier i Heidelberg ved Leopold Gmelins laboratorium, som arrangerte en mulighet for Wöhler å arbeide hos Jöns Jakob Berzelius i Stockholm. Fra 1825 til 1831 var Wöhler lærer ved yrkesskolen i Berlin, fra 1828 med tittelen professor. Fra 1831 til 1836 var han professor ved den høyere yrkesskolen (Polytechnikum) i Kassel. Etter Friedrich Stromeyers død i 1835 ble Wöhler i 1836 hans etterfølger i professoratet i medisin, kjemi og farmasi ved Universitetet i Göttingen og arbeidet der til sin død i 1882.

Wöhler var medlem av Vitenskapsakademiet i Göttingen og ble i 1834 innvalgt som utenlandsk medlem av den svenske Kungliga Vetenskapsakademien.

## Priser og utmerkelser (utvalg)
* 1872 – Copleymedaljen

## Referanser


## Eksterne lenker
*
Slovenia under Vinter-OL 2002

**Slovenia under Vinter-OL 2002**. Førti sportsutøvere, tjuefire menn og seksten kvinner fra Slovenia deltok i åtte sporter, alpint, freestyle, kunstløp, langrenn, skihopping, kombinert, snøbrett og skiskyting under Vinter-OL 2002 i Salt Lake City i USA. Slovenia, som deltok for fjerde gang i et vinter-OL, kom på tjuetredjeplass med en bronsemedalje. Dejan Košir var Slovenias flaggbærer under åpningsseremonien.

## Medaljer

## Medaljevinnerne
Kauvatsa

**Kauvatsa** er en tidligere kommune i landskapet Satakunta i Finland. Kommunen var enspråklig finsk. Kauvatsa hadde  innbyggere i 1968. 

Den 1. januar 1969 ble Kauvatsa kommune slått sammen med byen Kumo.

## Referanser




## Eksterne lenker
* ''Uppslagsverket Finland'', Kumo, Kauvatsa
Sa’di

**Abū Muṣliḥ bin Abdallāh Shīrāzī** , Sheikh Musharrif ud-din Sadi, kjent som **Saʿdī** (persisk: ) (født 1200/1210?, død 1283/1290?), var en av de største persiske dikterne i middelalderen. Han er ikke bare anerkjent for kvaliteten i det han skriver, men også for dybden i sine sosiale tanker.

Sa'di regnes som en av de største persiske dikterne noensinne. *Rosenhagen* (persisk: ) og *[[Frukthagen]]* (persisk:  , *Bustân*) er hovedverk både i den persiske litteraturen og i verdenslitteraturen. Verkene har vært skolebøker i hele det persiske kulturområdet gjennom mer enn 500 år, fra India i øst til Balkan i vest. Og de har stor betydning for forståelse av muslimsk tenkemåte.

Tradisjonelt deles hans livsløp inn i tre deler: tretti år for å tilegne seg kunnskap, blant annet i Nezamiyeskolen i Bagdad. Deretter 30 år på reise i land fra Egypt til India; til sist tretti år for å nedtegne sine tanker og opplevelser.

*[[Frukthagen]]* av Sa'di inngår i Verdensbiblioteket. 

## Referanser


## Litteratur
* *Rosenhagen*. Norsk oversettelse ved . Solum forlag, 2006. ISBN 82-560-1532-2
* *[[Frukthagen]]*. Norsk oversettelse ved Nina Zandjani. Solum forlag, 2010. ISBN 978-82-560-1658-7
** Ny utgave: *Frukthagen*. Innledende essay av Arne Ruste. Bokklubben, 2013. (Verdens Hellige Skrifter; 78) ISBN 978-82-525-8229-1

*W.M. Thackston. *The Gulistan of Sa'di*. (Bilingual. English translation, Persian text on facing page). 2008. ISBN 978-1-58814058-6
*Homa Katouzian, *Sa'di, the Poet of Life, Love and Compassion* (A comprehensive study of Sa'di and his works). 2006. ISBN 1851684735
*G.M Wikens, *The Bustan of Sheikh Moslehedin Saadi Shirarzi* (English translation and the Persian original). 1985. Iranian National Commission for Unesco, No. 46
*E.G. Browne. *Literary History of Persia*. (Four volumes, 2,256 pages, and twenty-five years in the writing). 1998. ISBN 0-7007-0406-X
*Jan Rypka, *History of Iranian Literature*. Reidel Publishing Company. 1968. ISBN 90-277-0143-1
*Persian Language & Literature: Saadi Shirazi
Pyhämaa

**Pyhämaa** er en tidligere kommune i det finske landskapet Egentliga Finland. Kommunen hadde  innbyggere i 1973. Pyhämaa var en finskspråklig kommune.

1. januar 1974 ble Pyhämaa slått sammen med Nystad.

## Referanser
Louis-Jean-Marie Daubenton

**Louis-Jean-Marie Daubenton** (født 29. mai 1716 i Montbard i departementet Côte-d'Or i regionen Bourgogne øst i Frankrike, død 31. desember 1799 i Paris) var en fransk lege, naturforsker og professor.

## Liv og virke
### Bakgrunn
Louis-Jean-Marie Daubentons far, Jean Daubenton, var rettsnotar. Han planla en kirkelig levevei for sønnen og sendte ham til Paris for å studere teologi. Sønnen var imidlertid mer interessert i medisin.

### Karriere
Etter at faren døde i 1736 ble Louis fri til å velge medisinen som studieretning. Daubenton studerte så medisin og tok eksamen i Reims i 1741. Han dro så for å bli praktiserende lege på sitt fødested.

På Georges-Louis Leclerc de Buffons initiativ vendte han imidlertid i 1742 tilbake til den franske hovedstaden, der han ble ansatt som konservator ved Muséum d’histoire naturelle i Jardin des plantes og i 1744 medlem av Académie des sciences og direktør for det tidligere nevnte museum, som fikk høy anseende under hans ledelse. I 1778 fikk han professortittelen i zoologi ved Collège de France, ble i 1783 professor i Alfort, 1793 ved mineralogiske museet og i 1795 ved universitetet i Paris.

Han var i lang tid Buffons assistent ved utgivelsen av dennes *Histoire naturelle générale et particuliére, avec la description du cabinet du roi*, et samarbeid som viser seg i de tallrike anatomiske iakttakelser, som finnes i de bindene som behandler pattedyrene. For øvrig var han allsidig og interesserte seg for blant annet mineralogi, plantefysiologi og landbruksøkonomi. Det var hans fortjeneste at merinosauene med sin fine ull ble innført til Frankrike.

I desember 1799 ble han medlem av senatet (sénat conservateur). Han døde av slag første gangen han deltok på et møte der.

I 1864 ble en statue reist over ham i Jardin d’acclimatation i Paris og en metrostasjon i Paris: Censier – Daubenton er oppkalt etter ham.

## Referanser


## Eksterne lenker
* Denne artikkelen er helt eller delvis basert på material fra Nordisk familjebok, Daubenton, Louis Jean Marie, 1904–1926
* Denne artikkelen er helt eller delvis basert på material fra Salmonsens konversationsleksikon, Daubenton, Louis Jean Marie, 1915–1930
Hilde Fredriksen

**Hilde Fredriksen** (født 1960) er en norsk tidligere friidrettsutøver.

Fredriksen har til sammen 18 NM-titler fordelt på 100 meter hekk, 400 meter hekk, lengde og 5-kamp. Per 2012 er hun fortsatt innehaver av den norske rekorden på 400 meter hekk satt i august 1983. I 1983 mottok hun kongepokalen under norgesmesterskapet etter mesterskapsrekord på 56,92 sek, en rekord som er gjeldende per 2012. Hun er en av tidenes mestvinnende friidrettsutøvere i NM-sammenheng og satte i løpet av sin karriere 28 norske rekorder i hekkeløp.

Hennes beste øvelse 400 meter hekk sto ikke på OL-programmet i 1980, og det ble derfor avholdt et separat verdensmesterskap i denne øvelsen i Sittard i Nederland. Her oppnådde hun sin beste internasjonale plassering med en sjetteplass. Hun deltok i VM i friidrett 1983 i Helsingfors.

## Personlige rekorder

## Se også
* Norske rekorder i friidrett
* Mestvinnende utøvere i NM i friidrett

## Medaljer i norske mesterskap

## Referanser




## Eksterne lenker
*
Langhus Allianseidrettslag

**Langhus Allianseidrettslag** (stiftet 5. desember 1953) er et norsk idrettslag fra Langhus. Klubben har seksjoner for fotball, basketball, bordtennis, golf, håndball og turn. A-laget i fotball spiller for tiden i 5. divisjon, og har hjemmebane på Langhus Stadion i Langhus Idrettspark. Deres draktfarger er burgunder.

## Tabell

## Historikk
Idrettslaget ble stiftet 5. desember 1953 etter initiativ fra Kåre Olavsen, han ble også lagets første leder. Aktiviteten var først basert på vinteraktivitetene: langrenn og hopp. Fotball og håndball kom først 2-3 år senere. Fra 2010 har laget også damefotball-lag på seniornivå. Sommeren 2010 ble idrettslaget omdannet til allianseidrettslag; Langhus AIL. Og i løpet av høsten 2010 dannet Fotballgruppa og Håndballgruppa egne idrettslag under allianseidrettslaget. Idrettslagene i alliansen samarbeider gjennom en samarbeidsavtale. Den første verdensmesteren fikk laget i 1987, da Anne Marie Halvorsen ble verdensmester i bryting for kvinner.

## Kjente spillere
Noen tidligere spillere har nådd toppnivåer i idretten: Antonio Nusa, Anders Michelsen, Thomas Michelsen, Glenn Arne Hansen, Kjetil Nilsen, Ronny Løvlien, Kenneth Løvlien og tidligere Manchester United-spiller Etzaz Hussain, som nå spiller i Apollon Limassol.

## Referanser


## Eksterne lenker
*
Æcerbot

**Æcerbot** («Åker-kur») er en angelsaksisk trolldom eller forhekselse eller magisk beskyttelse som er nedtegnet på 1000-tallet. Forhekselsen besto delvis av kristen bønn for å be om god avling og grøderikdom. Den inneholdt referanser til både kristne som eldre angelsaksiske hedenske elementer foruten benevnelsen av «Erce», beskrevet som «mor av jorden», noe som har vært et emne for akademiske kommentarer og spekulasjoner.

Forskeren Kathleen Herbert opplyser at forhekselsen først ble nevnt av den romerske forfatteren Tacitus i hans verk *[[Germania (Tacitus)|Germania]]* som brukt av anglerne, noe som medførte at «den mest bemerkelsesverdige karakteristikk av engelskmennene (= anglerne) for utenlandske øyne var at de var gudinnedyrkere; de så på jorden som sin mor». Herbert knytter Tacitus’ omtale til anglerne til den senere angelsaksiske Æcerbot. Herbert kommenterer at mens Æcerbot er referert til som en forhekselse, er den faktisk et «ritual i full skala» som vil ta hele dagen å utføre, foruten ekstra tid for å samle og forbedrede det nødvendige materiale.

## Referanser


## Litteratur
* Grigsby, John (2005): *Beowulf & Grendel: The Truth Behind England's Oldest Legend*. Sterling Publishing Company, Inc. ISBN 1842931539
* Gordon, R.K. (1962): *Anglo-Saxon Poetry*. Everyman's Library #794. M. Dent & Sons, LTD.
* Herbert, Kathleen (2007): *Looking for the Lost Gods of England*. Anglo-Saxon Books. ISBN 1-898281-04-1

## Eksterne lenker

* wyrtig.com
Lonavatnet naturreservat

**Lonavatnet naturreservat** er et naturreservat i Sandnes og Klepp kommuner på Jæren, Rogaland. Området ble vernet i 1996 for å bevare et viktig overvintringsområde for ender og sangsvaner.

Lonavatnet er også et viktig hekkeområde med tett bestand av sivsanger, fleire par knoppsvaner, sothøner og ender

Området er ett av 22 verneområder som inngår i ramsarområdet **[[Jæren våtmarksystem]]**, på grunn av sin betydning for trekkfugler. Jæren våtmarkssystem ble etablert i 1985, og antall delområder ble utvidet til 22 i 2002.

## Referanser


## Eksterne lenker
*
Grudevatn naturreservat

**Grudevatn naturreservat** er et naturreservat i Klepp kommune på Jæren, Rogaland. Området ble vernet i 1974 for å bevare en spesiell naturtype og det rike fuglelivet. Verneforskriften ble endret i 1987. Området har også fuglelivsfredning rundt reservatet.

Vatnet er et svært viktig hekkeområde for en rekke fuglearter. Nærmere 200 arter er registrert i området. Reservatet er også svært viktig for trekkfugl og overvintrende fugler.

**Grudevatn dyrefredningsområde** er et fulldyrket bufferområde rundt naturreservatet. Dyrefredningsområdet ble opprettet i 1974, og utgjør 1,9&nbsp;km².

Begge de to vernområdene inngår samlet som ett av 22 verneområder i ramsarområdet **[[Jæren våtmarksystem]]**, på grunn av sin betydning for trekkfugler. Jæren våtmarkssystem ble etablert i 1985, og antall delområder ble utvidet til 22 i 2002.

## Referanser


## Eksterne lenker
* 
*
Bjårvatnet naturreservat

**Bjårvatnet naturreservat** er et naturreservat i Hå kommune på Jæren, Rogaland. Området ble vernet i 1996 som et viktig trekk- og hekkeområde for våtmarksfugl.

Myr- og takrørområden i den indre delen av vatnet er en viktig hekkelokalitet for småfugl som lever ved våtmark:  sivsanger, rørsanger, grashoppesanger og sivspurv. Området er dessuten hekkeplass for ender og sothøner, og trolig også for toppdykker. Det er også en viktig raste- og overvintringslokalitet for ender.

Området er ett av 22 verneområder som inngår i ramsarområdet **[[Jæren våtmarksystem]]**, på grunn av sin betydning for trekkfugler. Jæren våtmarkssystem ble etablert i 1985, og antall delområder ble utvidet til 22 i 2002.

## Referanser


## Eksterne lenker
*
Kronisk myelogen leukemi

**Kronisk myelogen leukemi** (KML) er en form for kreft hvor enkelte stamceller i beinmargen vokser og deler seg uhemmet. Kronisk betyr en relativt saktevoksende kreft som kan bruke år på å utvikle seg, og myelogen refererer til den typen av hvite blodceller som overproduseres. De fleste tilfeller forekommer uten at vi kan si hva årsaken er, men i 90 % av tilfellene har pasientene en kromosomforandring kalt Philadelphia-kromosom (Ph+). I Norge oppdages det omkring 30-40 nye tilfeller av KML hvert år, tilsvarende  10 % av alle som får leukemi. Tilstanden forekommer blant personer over 40 år, med en gjennomsnittsalder på 65 år. 

## Symptomer
Symptomene kan variere, og sykdommen oppdages ofte tilfeldig i forbindelse med analyse av blodprøver, som viser et forhøyet nivå av hvite blodlegemer. Vanlige symptomer kan være feber og slapphet, manglende matlyst, svekket immunforsvar, anemi, blåflekker og hudblødninger. 

## Sykdomsforløp
Uten tilfredsstillende behandling forløper sykdommen i tre faser. Den første fasen, hvor sykdommen som oftest diagnostiseres, er den **kroniske fasen**. Med dagens behandling kan sykdommen holdes i sjakk i mange år i denne fasen. I **den akselererte fasen** øker symptomene, og denne fasen kan vare i inntil ett år. I den siste **blastfasen**, er sykdommen akutt og gjennomsnittlig overlevelse er på 3 – 6 måneder.

## Behandling
KML behandles effektivt i den kroniske fasen med tyrosin kinasehemmere som imatinib, som hemmer signalene som fører til vekst og deling av kreftcellene. En stor internasjonal studie (IRIS studien) viser at 9 av 10 KML-pasienter som behandles med imatinib fra sykdomsdebut lever etter 6 års behandling, og at imatinib hindrer unormal oppvekst av syke blodceller med kromosonforandring. Hos 87 % av pasientene i kronisk fase av sykdommen var det ikke mulig å finne blodceller med kromosonforandring (komplett cytogenetisk respons), og hos 98 % av pasientene var det ikke lenger umodne blodlegemer å se (komplett hematologisk respons). I det sjette behandlingsåret var det ingen av pasientene som fikk tilbakefall av sykdommen.
Imatinib

**Imatinib** (INN) som markedsføres av Novartis med handelsnavnet **Gleevec** (Canada, Sør-Afrika og USA) eller **Glivec** (Australia, Europa og Sør-Amerika) og noen ganger med utprøvingsnavnet **STI-571**, er en tyrosin kinase hemmer som brukes i behandling av flere kreftformer, spesielt Philadelphiakromosom-positivt (Ph+) kronisk myelogen leukemi (KML) og gastrointestinalkreft (GIST), samt andre krefttyper. 

## Virkningsmekanisme
For at en celle skal overleve trenger den signaler via proteiner (signalkaskade) slik at den kan holde seg i live. Noen proteiner i denne kaskaden bruker en fosfatgruppe som «på»-bryteren. Denne fosfatgruppen lages ved fosforylering av et tyrosin kinase enzym. Hos friske celler slås disse tyrosin kinase enzymene av og på etter behov. Men i Ph-positive KML celler står et tyrosin kinase enzym, BCR-Abl fast i «på»-posisjonen og fortsetter å lage fosfatgrupper. Imatinib blokkerer dette BCR-Abl enzymet og hindrer det i å lage nye fosfatgrupper. Resultatet blir at disse cellene slutter å vokse og de dør i en celledød-prosess (apoptose). Siden BCR-Abl tyrosin kinase enzymet bare finnes i kreftceller og ikke i friske celler, virker imatinib som målrettet terapi—kun kreftceller drepes med legemidlets virkning. I denne forbindelse var imatinib ett av de første midlene som kunne vise til potensialet for målrettede handlinger i kreft-terapien, og det er ofte sitert som et paradigme for forskning i kreftbehandling.

## Økt median overlevelse
Utviklingen av Gleevec og andre relaterte legemidler som har lignende virkningsmekanisme har ført til en fem års overlevelsesrate for personer med kronisk myelogen leukemi (KML) som er nesten doblet fra 31% i 1993 (før Gleevec ble godkjent av FDA i 2001) til 59% for de som ble diagnistisert mellom 2003 og 2009.  Sammenlignet med eldre legemidler har imatinib en relativ godartet bivirkningsprofil,slik at mange pasienter kan leve et tilnærmet normalt liv. Median overlevelse for imatinib-behandlet personer med gastrointestinale stromale tumorer er nesten 5 år, sammenlignet med 9 til 20 måneder i tiden man ikke hadde imatinib til rådighet.

## Referanser
Nilotinib

**Nilotinib** er et legemiddel som brukes til å behandle visse krefttyper. Det markedsføres i dag av det multinasjonale legmiddelkonsernet Novartis under varemerket Tasigna. Nilotinib brukes i behandling av kronisk myelogen leukemi (KML) ved resistens eller intoleranse ved behandling med Glivec. Nilotinib er en videreutvikling av en ny klasse agenter som er skreddersydd for å hemme et spesielt enzym som er karakteristisk for en bestemt kreftcelle. I stedet for å hemme og drepe alle typer celler som deler seg hurtig, er nilotinib en målrettet enzymhemmer. I KML er det enzymet tyrosinkinase som bindes og hemmes av nilotinib, og forhindrer dermed aktivitet og spredning.

## Tasigna
Tasigna ble i mars 2008 godkjent for behandling av voksne pasienter med Philadelphia-kromosom positiv kronisk myelogen leukemi (Ph+ KML) med intoleranse eller resistens mot  imatinib (Glivec). 

## Eksterne lenker
* Oppføring i Felleskatalogen
* Offisiell produktside
Embonychidae

* *[[Embonycha interrupta]]*

**Embonychidae** er en familie  med insekter innen ordenen spinnfotinger.  Familien omfatter bare én kjent art fra Vietnam.

## Utseende
Som alle spinnfotinger er de lange og slanke insekter med korte bein og store spinnkjertler på framføttene. 

## Systematisk inndeling

* Insekter, Hexapoda
** Egentlige insekter, Dicondylia
*** "Nyvinger", Neoptera
**** Ordenen spinnfotinger, Embioptera (Embidiina)
***** Familien **Embonychidae** Navás, 1917
****** *[[Embonycha interrupta]]* Navás, 1917

## Kilder
* Liste over verdens spinnfotinger

## Eksterne lenker
* 
* Norsk entomologisk forening – Norsk entomologisk forening, En forening for og om Insekter.
Kjerringvatnet

**Kjerringvatnet** eller **Kjerringvatn** kan vise til:

* Kjerringvatnet (Sør-Varanger) – en innsjø ved Spurvfjord i Sør-Varanger kommune i Finnmark
* Kjerringvatn (Gearretjávri) – en innsjø på Gallokvidda i Sør-Varanger kommune i Finnmark
* Kjerringvatnet (Grane) – en innsjø i Grane kommune i Nordland
* Kjerringvatnet (Hattfjelldal) – en innsjø i Hattfjelldal kommune i Nordland
* Kjerringvatnet (Rana) – en innsjø i Rana kommune i Nordland
* Kjerringvatnet (Sørfold) – en innsjø i Sørfold kommune i Nordland
* Store Kjerringvatnet – en innsjø i Tysfjord kommune i Nordland
* Litle Kjerringvatnet – en innsjø i Tysfjord kommune i Nordland
* Kjerringvatnet (Kristiansund) – en innsjø i Kristiansund kommune i Møre og Romsdal
* Kjerringvatnet naturreservat – i Midsund kommune i Møre og Romsdal
Verdensmesterskapet i svømmesport

**Verdensmesterskapet i svømming** blir arrangert av det internasjonale svømmingsforbundet FINA for å kåre verdensmestre i de ulike svømmingsøvelsene.
Smyle

**Smyle** (*Avenella flexuosa* eller *Deschampsia flexuosa*) er en grasart.

Smyle er en av våre vanligste grassorter. Smyle vokser ofte fram i store mengder på hogstflater etter at skogen er hugget bort, altså vokser den i primærfasen i suksesjonen. Den har et kort livsløp og er med på å gi næring til jorda slik at større planter som geitrams kan vokse.

Denne grasarten er også svært vanlig i etablert skog, men da vokser den mer spredt og er ofte steril i sterk skygge. Smyle vokser også i eng, beitemark, lynghei og til fjells. Den tåler svært sur jord, og jord med høyt blyinnhold, og er ofte den eneste planten som vokser på slagghauger ved gruveanlegg. 

Smyle er flerårig, snau, og blomstene vokser i løse dusker. Strået er glatt og kan være opptil en halv meter høyt. Bladene er valset, smale, myke, glatte og saftig grønne. Snerpene er avrundet og noen få millimeter lange.

Utbredelsen er amfiatlantisk i østlige Nord-Amerika, Grønland, Island, Europa, Nordvest-Afrika, Anatolia, Transkaukasia, Iran og Vest-Sibir. Den har også en amfipasifisk utbredelse i Japan, Taiwan, Øst-Sibir og vestlige Nord-Amerika. I tillegg finnes smyle i Himalaya, i tropiske fjell i Afrika og Indomalaya, og i sørlige Sør-Amerika.

## Galleri

Deschampsia.flexuosa.jpg|Aks
Pinus-sylvestris-01.jpg|Furuskog med smyle i skogbunnen


## Litteratur
* 
* 
* 
* 

## Eksterne lenker
*
Philopotamidae

* Chimarrinae
* Paulianodinae
* Philopotaminae

**Philopotamidae** er en gruppe (familie)  av insekter som hører til ordenen vårfluer (Trichoptera).  Larvene lever i ferskvann og hos enkelte arter bygger de hus de bor i. De voksne lever ikke langt fra vannet de vokser opp i, men kan fly et godt stykke.   
Det er 4 arter i Norge og omtrent 900 i verden.

## Utseende
Philopotamidae er middelsstore vårfluer, gjerne gulaktige på farge. Forvingene er forholdsvis brede. Antennene er omtrent så lange som kroppen. De har punktøyne (ocelli). Palpene har et ytterste ledd som er minst så langt som de øvrige leddene til sammen. Forbeina har to sporer, mellom- og bakbeina fire.

## Levevis
Philopotamidae har larver i raskt rennende vann. Det latinske navnet betyr «de som liker elver». Larvene bygger ikke hus, men spinner fangstnett som de fanger mat som flyter med strømmen i.

## Utbredelse
Philopotamidae forekommer i alle verdensdeler.

## En gammel gruppe
Det er beskrevet fossile arter av Philopotamidae fra så langt tilbake som trias-tiden. Dermed er denne familien den av de nålevende vårfluefamiliene som har den lengste kjente historien.

## Systematisk inndeling / norske arter

* **[[Ekte insekter]]** (Ectognatha)
** **[[Vingede insekter]]** (Pterygota)
*** **[[Holometabole insekter]]** (Holometabola, «insekter med fullstendig forvandling»)
**** **Vårfluer** (Trichoptera)
***** Gruppen **Annulipalpia** – larvene i denne gruppen lager fangstnett og spinner seg et hus de kan trekke seg tilbake til. 
****** Familien **Philopotamidae** Stephens, 1829 – 4 norske arter.
******* Underfamilien Chimarrinae Rambur, 1842
******** Slekten *[[Chimarra]]* Stephens, 1829. I Norge:
********* *[[Chimarra marginata]]* (Linnaeus, 1767) – uvanlig art, Østlandet og Rogaland
******** Slekten *[[Chimarrhodella]]*
******* Underfamilien Paulianodinae
******** Slekten *[[Paulianodes]]*
******* Underfamilien Philopotaminae Stephens, 1829
******** Slekten *[[Cabreraia]]*
******** Slekten *[[Cryptobiosella]]*
******** Slekten *[[Doloclanes]]*
******** Slekten *[[Dolomyia]]*
******** Slekten *[[Dolophilodes]]*
******** Slekten *[[Dolopsyche]]*
******** Slekten *[[Edidiehlia]]*
******** Slekten *[[Gunungiella]]*
******** Slekten *[[Hydrobiosella]]*
******** Slekten *[[Kisaura]]*
******** Slekten *[[Neobiosella]]*
******** Slekten *[[Philopotamus]]* Stephens, 1829. I Norge:
********* *[[Philopotamus montanus]]* (Donovan, 1813) – over hele Norge
******** Slekten *[[Wormaldia]]* McLachlan, 1865. I Norge:
********* *[[Wormaldia occipitalis]]* (Pictet, 1834) – truet art, kjent fra Telemark, Rogaland og Hordaland
********* *[[Wormaldia subnigra]]* McLachlan, 1865 – over det meste av Norge, ikke funnet lengst i sør og nord
******** Slekten *[[Xenobiosella]]* 

## Kilder
* Ottesen, P.S. (red.) 1993 *Norske Insektfamilier og deres artsantall*. NINA utredning 055, 40 sider.

## Eksterne lenker
* 
* Norsk Entomologisk forening – for deg som vil lære mer om insekter.
* Tree of life - Vårfluer - engelskspråklig. Med fine bilder.
* Bildegalleri over nordamerikanske arter
Stenopsychidae

* *[[Pseudostenopsyche]]*
* *[[Stenopsyche]]*
* *[[Stenopsychodes]]*

**Stenopsychidae** er en gruppe (familie)  av insekter som hører til ordenen vårfluer (Trichoptera).  Larvene lever i ferskvann. De voksne lever ikke langt fra vannet de vokser opp i, men kan fly et godt stykke.   
Det er kjent omtrent 90 arter i verden.

## Utseende
Stenopsychidae er middelsstore til store vårfluer (Vingespenn 18–35&nbsp;mm). Noen arter kan kjennes på at de har vinger som er nettmønstret i gull og svart. Punktøyne (ocelli) finnes hos noen, men ikke hos alle. Antennene er nokså kraftige og omtrent så lange som forvingen. Labialpalpene har fem ledd. Forbeina har tre sporer, mellom- og bakbeina fire.

## Levevis

## Utbredelse
Stenopsychidae er utbredt i alle verdensdeler bortsett fra Nord-Amerika og Europa.

## Systematisk inndeling

* **[[Ekte insekter]]** (Ectognatha)
** **[[Vingede insekter]]** (Pterygota)
*** **[[Holometabole insekter]]** (Holometabola, «insekter med fullstendig forvandling»)
**** **Vårfluer** (Trichoptera)
***** Gruppen **Annulipalpia** – larvene i denne gruppen lager fangstnett og spinner seg et hus de kan trekke seg tilbake til. 
****** Familien Stenopsychidae Martynov, 1924
******* Slekten *[[Pseudostenopsyche]]*
******* Slekten *[[Stenopsyche]]* Mc Lachlan
******* Slekten *[[Stenopsychodes]]* Ulmer, 1916 – Australia, 9 arter

## Kilder
* Australian Faunal Directory: Stenopsychidae
* Ottesen, P.S. (red.) 1993 *Norske Insektfamilier og deres artsantall*. NINA utredning 055, 40 sider.

## Eksterne lenker
* 
* Norsk Entomologisk forening – for deg som vil lære mer om insekter.
* Tree of life - Vårfluer - engelskspråklig. Med fine bilder.
Yttriprisen

**Yttriprisen** er en nynorsk litteraturpris. 

Den ble stiftet av legen Johan Yttri i 1962. Han grunnla et fond og bestemte at prisen skulle gå til forfattere som skriver «verdifulle bøker på godt norsk mål». Prisen deles ut av Noregs Ungdomslag til minne om Ivar Aasen, Aasmund Olavsson Vinje, Per Sivle og Arne Garborg. I 1993 var prisen er på 15 000 kroner. Fondet sto også bak *Solfuglprisane* til nye norske barnebøker, som ble delt ut én gang i 1964.

## Prisvinnere

*1971 &ndash; Jan-Magnus Bruheim og Heðin Brú
*1972 &ndash; Olav H. Hauge
*1976  &ndash; Ragnvald Skrede
*1981 &ndash; Marie Takvam
*1983 &ndash; Pål Sundvor
*1985 &ndash; Johannes Heggland
*1986  &ndash; Ivar Grimstad
*1989 &ndash; Halldis Moren Vesaas
*1991 &ndash; Einar Økland
*1993 &ndash; Ragnar Hovland
*1997 &ndash; Liv Marie Austrem
*2002 &ndash; avisa *[[Dag og Tid]]*

## Referanser
Liev Schreiber

**Liev Schreiber** (født **Isaac Liev Schreiber** 4. oktober 1967) er en amerikansk skuespiller, regissør og manusforfatter. I 2005 ble Schreiber tildelt en Tony Award for sin rolle i teaterstykket Glengarry Glen Ross.

Schreiber har en halvsøster og fire halvbrødre, en av dem, Pablo, er også en skuespiller. Den andre halv-brødre er Max, Charles, og Will. Schreiber eier en Jack Russell Terrier som heter Chicken som ble født våren 2000. Han er en god venn av Dustin Hoffman. Schreiber har vært i et forhold til den britisk-australske skuespilleren Naomi Watts, som han spilte mot i filmen *The Painted Veil* fra 2006. Deres første sønn Alexander Pete ble født 25. juli 2007. De har gitt ham kallenavnet Sasha, en russisk variant av navnet Alexander. Den 13. desember 2008, ble parets andre sønn, Samuel Kai, født. Watts uttalte i april 2010 at de hadde planer om å få et tredje barn dersom de kunne garantere at dette ble en jente.

## Filmografi i utvalg
* *[[Skrik (film)|Skrik]]* (1996)
* *[[Skrik 2]]* (1997)
* *[[Sphere - Fartøyet]]* (1998)
* *[[Løgneren (1999 film)|Løgneren]]* (1999)
* *[[Skrik 3]]* (2000)
* *[[Kate & Leopold]]* (2001)
* *[[Det absolutte mareritt (film)|Det absolutte mareritt]]* (2002)
* ** (2003)
* *[[The Manchurian Candidate]]* (2004)
* *[[The Omen (2006 film)|The Omen]]* (2006)
* *[[The Painted Veil]]* (2006)
* *[[Defiance (film)|Defiance]]* (2008)
* *[[X-Men Origins: Wolverine]]* (2009)
* *[[Taking Woodstock]]* (2009)
* *[[Skrik 4]]* (2010)
* *[[Goon]]* (2011)
* *[[The Butler]]* (2013)
* *[[Pawn Sacrifice]]* (2015)
* *[[The 5th Wave]]* (2016)

## Referanser


## Eksterne lenker
* 
*
Sauda (by)

**Sauda** er en by og administrasjonssenter i Sauda kommune i Rogaland der over 80 % av kommunens innbyggere bor. Sauda ligger 111&nbsp;km øst for Haugesund og 77&nbsp;km sør for Odda i veiavstand. Sauda kommune vedtok bystatus i 1998, og tettstedet har  innbyggere per 1. januar , inkludert Saudasjøen, som henger sammen med Sauda. De to elvene Storelva (vassdragsregulert) og Nordelva renner sammen og munner ut ved Øyra like øst for sentrum i byen. Selve byen ligger på de tre platåene Øyra, Åbø og Brekke, hvor det nederste er mellom 1 og 10 moh. Store deler av havna, og sørvestdelen av sentrum er bygget på landfyllinger i fjorden. Båthavna og fylkesvei 520, som ligger ved vestsiden av fjorden, er også fylt ut. Vest for sentrum går bebyggelsen oppover åskantene ved Fløgstad. Nord for byen sprer bebyggelsen seg oppover de to dalene Åbødalen og Austerheimsdalen.

## Historie
Sauda var opprinnelig (som mange norske byer) et gammelt bondesamfunn, og byen vokste frem da industrialiseringa tok til på starten av 1900-tallet. Gruvedrift på 1800-tallet markerte en sped start for Sauda som noe mer enn et handelssenter for bønder, og havna vokste i takt med skipsanløp. Før den tid handlet skogbrukere med skotter i middelalderen, og på grunn av fossene som ender i fjordtarmen var det lukrativt å drive møller for treforedling.

I 1915 startet det amerikanske selskapet Union Carbide Corp. arbeidet med å etablere et smelteverk like ved sentrum, og denne fabrikken førte både direkte og indirekte til en enorm utvikling i området. Sauda ble med ett det stedet mennesker både fra Rogaland og resten av landet flyttet til for å skaffe seg arbeid. Det ble en tredobling i befolkningsmengden på få år, med befolkningstopp på 1960-tallet. Nyere industri og flere kraftutbyggingsprosjekt holdt liv i byen og sørget for mer utvikling.

## Referanser
Den blå lotus

***Den blå lotus*** (orig. *Le Lotus bleu*) er et tegneseriealbum i serien *Tintins opplevelser* som omhandler journalisten Tintin. Forfatter og illustratør er den belgiske tegneserieskaperen Hergé. Serien ble publisert i avisen Le Petit Vingtième før den ble samlet og utgitt som album for første gang i 1936. Albumet ble for første gang utgitt i farge i 1946. På norsk utkom historien for første gang i albumformat i 1986, og har senere blitt utgitt flere ganger.

## Historien

*Den blå lotus* er det femte albumet om Tintin og fortsetter historien fra albumet Faraos sigarer. Albumet omhandler den unge journalistens kamp mot narkotikabander i Kina under den japanske okkupasjonen. *Den blå lotus* er også navnet på en opiumsbule i Shanghais internasjonale konsesjonsområde som er sentral i historien. Tintins erkefiende Rastapopoulos dukker også opp i handlingen som hjernen bak opiumskartellet sammen med den japanske forretningsmannen Mitsuhirato.

## Kunstnerisk og politisk perspektiv

Albumet representerer et vendepunkt i Hergés kunstneriske karriere, for i motsetning til albumene Tintin i Kongo og Tintin i Amerika som ga et lite korrekt og til dels rasistisk bilde av urbefolkningen, la han denne gangen ned mye arbeid i å fremstille fiktive personer og hendelser så korrekte som mulig med tanke på kultur og samtid. Han samarbeidet tett med den unge kinesiske studenten Tchang Thong-Yen som studerte i Belgia. Tchang ble en god venn og modell for en av historiens hovedpersoner med samme navn. Tchang ble i løpet av albumet den nærmeste vennen Tintin hadde fått på dette punktet i serien. 

Den kritiske skildringen av den japanske okkupasjonsmakten vakte stor oppmerksomhet og japanske diplomater klagde utgivelsen inn for det belgiske utenriksdepartement i Brussel. Tilsvarende vakte utgivelsen stor begeistring i Kina, da den brøt med mange av de europeiske mytene og fordommene om det kinesiske folkets levemåte og tradisjon.

## Referanser


## Eksterne lenker
* ISBN 2-203-00104-6
Kovvatnet

**Kovvatnet** kan vise til:

*Kovvatnet (Alta) – en innsjø i Alta kommune i Finnmark
*Kovvatnet (Hjartdal) – en innsjø i Hjartdal kommune i Telemark
Guido Figone

**Guido Figone** (født 13. oktober 1927) er en tidligere italiensk turner.

Han deltok i VM i turn 1950 i Basel, der han kom på 4.-plass i den individuelle mangekampen, som beste italiener. 

Han deltok også ved OL i 1948. Her fikk det italienske laget 5.-plass. Individuelt fikk han femteplass i bøylehest, men selv om tre finner delte gullmedaljen i bøylehest i 1948, fikk de to italienerne Luigi Zanetti og Guido Figone tildelt hhv. sølv- og bronsemedalje, til tross for at de kom på fjerde- og femteplass. Sammenlagt kom han på 9.-plass. 

Han deltok også i OL i 1952, men fikk her ingen medaljer. 

På nasjonalt nivå er han fortsatt den turneren som har flest mesterskap på rad, han ble italiensk mester 8 år på rad fra 1948 til 1955.

## Referanser


## Eksterne lenker
*
Silda

**Silda** kan vise til:

*Silda (Vågsøy) – ei øy i Vågsøy kommune i Sogn og Fjordane
*Silda (Loppa) – ei øy i Loppa kommune i Finnmark
Gurud

**Gurud** er et  sted i Askim i Østfold.

Gurud er mest kjent som et industriområde, spesielt på grunn av Glava Askim, Arne Hasle A/S (nisser og båter), Norild Askim og Askim Frukt & Bærpresseri.   

## Referanser
Sagvatnet

**Sagvatnet** eller **Sagvatnan** kan vise til:

*Sagvatnet (Sør-Varanger) – en innsjø i Sør-Varanger kommune i Finnmark
*Sagvatnet (Bindal) – en innsjø i Bindal kommune i Nordland
*Sagvatnet (Hitra) – en innsjø i Hitra kommune i Sør-Trøndelag
*Sagvatnet (Bømlo) – en innsjø i Bømlo kommune i Hordaland
*Sagvatnet (Sørfold) - en innsjø i Sørfold kommune i Nordland
*Vestre Sagvatnet – en innsjø i Salangen kommune i Troms
*Østre Sagvatnet – en innsjø i Salangen kommune i Troms
*Sagvatnan (Sørfold) – to innsjøer i Sørfold kommune i Nordland
Kong Ottokars septer

***Kong Ottokars septer*** (orig. *Le Sceptre d'Ottokar*) er et tegneseriealbum som omhandler journalisten Tintin. Forfatter og illustratør er den belgiske tegneserieskaperen Hergé. Serien ble publisert i avisen Le Petit Vingtième før den ble samlet og utgitt som album i 1939.

## Historien

Handlingen utspiller seg i det fiktive landet Syldavia på Balkan hvor Tintin planlegger å reise som sekretær for professoren Halambique. En sammensvergelse mot Kong Ottokar har imidlertid blitt iscenesatt av en forbryterbande som ønsker å stjele kongens septer. Dette ikonet har en uvurderlig verdi for det lille kongedømmet og er også ensbetydende med retten til regjeringsmakt.

Forbryterne har klart å alliere seg med viktige personer for å kunne gjennomføre tyveriet, blant disse professorens tvillingbror. Den virkelige professoren blir kidnappet, og Tintin reiser da med hans tvillingbror til Syldavia for å gjennomføre forskning på kongens slott.

Tintin blir først forsøkt likvidert, og klarer ikke å forhindre forbryterne i å stjele septeret. Dette stiller kong Ottokar i en beklemt stilling, da han ifølge tradisjonen på *Den hellige Vladimirs dag* som er nært forestående må vise seg for folket med septeret. Tintin tar opp jakten på forbryterne og får tak i septeret like før det forsvinner over grensen til nabolandet Borduria. Samtidig avslører han planene om et bordurisk støtte til et statskupp i Syldavia, regissert av den bordusiske politikeren Müsstler. Etter en strabisiøs flukt tilbake til hovedstaden rekker han såvidt å advare kong Ottokar mot kuppmakerne og levere septeret slik at kongen kan vise seg for folket med septeret.

## Politiske paralleller

Historien har klare likhetstrekk med den samtidige politiske situasjon mellom det nasjonalsosialistiske Tyskland og Østerrike. Det sterkeste eksempelet er navnet *Müsstler* som er kombinasjon av etternavnene på Adolf Hitler og Benito Mussolini. Likevel ble ikke albumet erklært illegalt under den tyske okkupasjon av Belgia.

## Se også
* Tintin

## Litteratur
* Hergé. 1997: *Le Sceptre d'Ottokar*. Editions de Minuit. ISBN 2-203-00107-0
Zhang Lin (svømmer)

**Zhang Lin** (forenklet kinesisk: , tradisjonell kinesisk: , Pinyin ; født 6. januar 1987 i Beijing) er en kinesisk svømmer med frisvømming som spesialitet. Lin tok sølv på 400&nbsp;m fri under sommer-OL 2008, og har i tillegg én gullmedalje på 800&nbsp;m fri og én bronsemedalje på 400&nbsp;m fri fra langbane-VM 2009 i Roma.

I 2009 ble han kåret til *[[Årets svømmer|Årets svømmer i Oseania og Australia]]*.

## Referanser


## Eksterne lenker
*
Sultestreiken i Oslo og Stockholm i 1981

**Sultestreiken i Oslo og Stockholm i 1981** var en sultestreik som ble gjennomført i 1981 som en protestaksjon under Alta-konflikten, den politiske striden på 1970- og 1980-tallet om utbyggingen av et vannkraftverk i Altaelva i Finnmark. Tre av samene i aksjonen ble etterhvert transportert fra Oslo til Stockholm for å unngå tvangsfôring. En liknende sultestreik knyttet til Alta-saken forekom også foran Stortinget i 1979.

## Hendelsesforløp
Ante Gaup startet en sultestreik i lokalene til Oslo Kristelige Studentforbund i Oslo 21. januar 1981. Mikkel Eira sluttet seg til sultestreiken 23. januar 1981, Mathis P. Sara, Per Ailo Bæhr og Nils Magnus Tornensis etter det.

Møterommet til statsminister Gro Harlem Brundtland ble okkupert av 14 samiske kvinner, deriblant Marit Gaup Dunfjeld, Karen Maria Nango Sara (78 år) og Kristina Sala (5 år), 7. februar 1981. Kvinnene ble fjernet av politiet neste dag. De ble ikke siktet for lovbrudd.

To av de sultestreikende, Mathis Sara og Per Ailo Bæhr, ble lagt inn på Diakonhjemmet sykehus i Oslo, mens tre ble transpoert til Sverige for å unngå tvangsfôring. Et notat fra Justisdepartementet som hjemlet tvangsfôring av sultestreikende, hadde tidligere kommet de sultestreikende i hende  via Bjarne Store-Jakobsen. De ble ledsaget av medisinsk rådgiver (Josef Ekgren) og visesangeren Jørn Simen Øverli som sjåfør. Mikkel Eira ble lagt inn på sykehus i Stockholm etter å ha mistet bevisstheten på sin 30. dag av sultestreiken.

## Se også
*Sultestreiken foran Stortinget i 1979

## Referanser
Septimakkord

**Septimakkord** er et musikalsk begrep som beskriver en harmonisk klang sammensatt av 4 toner i tersavstand.

En septimakkord brukes mest som ledeakkord til en ny akkord. Det mest anvendte unntaket fra dette er enkelte typer avslutninger innenfor blues og jazz. I klassisk musikkteori er Durtreklangen med liten septim mest kjent. Denne akkorden opptrer etter regelverket som dominantseptimakkord (treklang på skalaens 5. trinn med tilføyd septim) og etterfølges i all regel av en tonika (treklang på skalaens første trinn) eller én av tonikaens medianter (treklang på skalaens tredje eller sjette trinn). 

Ytterligere variasjoner finnes, eksempelvis sus4-akkorder. Her er tersen i akkorden erstattet av en kvart.Innenfor bossa nova benyttes særlig en variasjon av halvforminsket septimakkord der første ters er stor, og den forminskede kvinten brukes i bass.Dersom det bygges utvidede akkorder med niende trinn, ellevte trinn og trettende trinn, ligger det som regel også en septimakkord i bunn.

Omvendingen av septimakkordene følger samme mønsteret som omvendingen av treklangene. Det finnes i alt tre omvendinger av en septimakkord. Basstonen avgjør hva omvendingen kalles; de øvrige tonenes innbyrdes plassering har ingen betydning. I sin tetteste form, såkalt tett leie, vil tonene ha denne rekkefølgen:
* Grunnstilling: Grunntonen er basstonen, og over den følger tersen, kvinten og septimen
* Første omvending: Tersen er basstonen, og over den følger kvinten, septimen og grunntonen
* Andre omvending: Kvinten er basstonen, og over den følger septimen, grunntonen og tersen
* Tredje omvending: Septimen er basstonen, og over den følger grunntonen, tersen og kvinten. 

## Referanser
Christiania Fusel & Blaagress

**Christiania Fusel & Blaagress** var ei gruppe som ble startet hjemme hos Øystein Sunde etter en kveld på Dolphins viseklubb i Oslo, 18. februar 1968. Første øvelse var 22. februar samme år. Gruppas aktive periode var 1968-73 med sporadiske opptredener senere. Albumet *[[Som varmt hvetebrød i tørt gress]]* lå i 1972-73 17 uker på VG-lista med nummer ti som høyeste plassering. Singelen «Ola Olsen»/«Fanitullen» nådde sjetteplass og lå seks uker på lista i 1973. *Blaagress* er en direkte oversettelse (med eldre rettskrivning) av bluegrass, en musikksjanger som gruppen har vært inspirert av.

## Medlemmer
* Anne Elisenberg (fele, vaskebrett, banjo) 1968
* Wiggo Elisenberg (gitar, klarinett, saksofon, vaskebrett) 1970-
* Gerd Gudding (fele) 1968-71
* Einar Mjølsnes (fele, hardingfele) 1971-
* Kåre Schanche (gitar) 1968-70
* Øystein Sunde (akustisk gitar, elektrisk gitar, mandolin, dobro, steel guitar)
* Kari Svendsen (banjo, tuba/baryton) 1968-69
* Fredrik Wibe (bass, vaskebaljebass) 1968-

Gruppa turnerte sommeren 1973 med Espen Rud (trommer) og med Øystein Ruud (gitar) som vikar for Wiggo Elisenberg. Etter det har aktiviteten vært begrenset, men gruppa har gjennomført jubileumsmarkeringer med varierende besetning.

## Diskografi
* «Det kjem nok betre tider» / «Mamma vi'kke ha» (singel, Nor-Disc 1968)
* *[[Som varmt hvetebrød i tørt gress]]* (LP, Philips 1972; CD m/bonusspor, Spinner 1993)
* «Ola Olsen» / «Fanitullen» (singel, Philips 1972)
* «Gamle-Eriks drøm» / «Rauma-banen» (singel, Philips 1972)

Den første singelen ble spilt inn med originalbesetningen, LP-en og de to siste singlene med Anne Elisenberg, Wiggo Elisenberg, Einar Mjølsnes, Øystein Sunde og Fredrik Wibe. På det nyinnspilte bonussporet «Svigermor kommer» i 1993 deltok også Kåre Schanche og Kari Svendsen.

## Christiania Fusel & Blaagress på NRK TV
* *St. Hanskveld på Kongsvinger* – (sendt 23. juni 1969) «You're Not a Drop in the Bucket» og «Svigermor kommer» fremføres.
* *Flimra* – (sendt 7. mai 1971)
* *Flimra* – (sendt 11. desember 1972) Mimer etter slåtten «Fanitullen».
**Landhandelen* – (sendt 1. juni 1975)
* *Ta plass! NSB fyller 125 år* – (sendt 1. september 1979) «Rauma-banen» fremføres.
* *Da Capo!* – (sendt 30. mars 1993)

## Referanser


## Eksterne lenker
* 
*  Christiania Fusel & Blaagress. Historisk gjennomgang ved Øystein Sunde (Spinner Records).
*  NRK TV: Flimra 7. mai 1971